Jānis Upenieks (politiķis)

Jānis Upenieks (dzimis  Valmierā) ir latviešu ekonomists un politiķis. Bijis 12. Saeimas deputāts, pārstāvot partiju "Vienotība", kā arī 11. Saeimas deputāts. Šobrīd ievēlēts Valmieras novada domē.

 Biogrāfija 
Vidējo izglītību ieguvis Valmieras Viestura vidusskolā, ko pabeidza 2007. gadā. Pēc tam studējis Rīgas Ekonomikas augstskolā, ko savukārt absolvējis 2010. gadā, vēl pusgadu studējis ārzemēs Kazahstānā. J. Upenieks strādājis dažādos uzņēmumos kā finanšu analītiķis, piemēram, GE Money Bank, Oriflame un "Stendera Ziepju fabrika",Par mani kā arī uzņēmumā Creative Media services kā sociālo mediju administrators.

Spēlējis Latvijas beisbola izlasē.Jāņa Upenieka CV

2021. gada oktobrī J. Upenieks kļuva par mežsaimniecības uzņēmuma "Dižozols" valdes locekli, savukārt mēnesi vēlāk par ar to saistītā uzņēmuma "BONO" valdes locekli.

 Politiskā darbība 
2011. gadā pievienojies Zatlera Reformu partijai (ZRP). No šīs partijas saraksta kandidēja 11. Saeimas ārkārtas vēlēšanās, kur arī tika ievēlēts no Vidzemes apgabala.  kopā ar pieciem citiem ZRP biedriem pameta partiju, tādējādi protestējot pret nedemokrātisko lēmumu pieņemšanu ZRP iekšienē.Dienu pirms 11.Saeimas sanākšanas sašķeļas ZRP frakcija Vēlāk tika iekļauts Saeimas Budžeta un finanšu (nodokļu) komisijas un Pilsonības likuma izpildes komisijas sastāvos. Ievēlēts 22 gadu vecumā, viņš bija jaunākais 11. Saeimā ievēlētais deputāts,Jānis Upenieks kā arī viens no jaunākajiem vispār kopš Latvijas neatkarības atjaunošanas (jaunākais ir Jānis Dombrava, ko 10. Saeimā ievēlēja par dažiem mēnešiem jaunāku).Jaunākais deputāts Saeimā: vajadzētu ieviest kādu disciplīnu db.lv

2012. gadā J. Upenieks bija organizācijas "Brīvie demokrāti" dibinātāju skaitā. 2014. gadā iestājies partijā "Vienotība" un no tās saraksta ar spēcīgas individuālās kampaņas palīdzību Vidzemes vēlēšanu apgabalā ievēlēts 12. Saeimā, kurā atkal bija jaunākais deputāts.12. Saeima sanāk uz pirmo sēdi lsm.lv 2017. gadā apstipirnāts par Ekonomikas ministrijas parlamentāro sekretāru. No apvienības "Jaunā Vienotība" saraksta kandidēja 13. Saeimas vēlēšanās, taču netika ievēlēts. Pēc Krišjāņa Kariņa valdības apstiprināšanas 2019. gada sākumā J. Upenieks kļuva par Ministru Prezidenta padomnieku.

2021. gada Latvijas pašvaldību vēlēšanās J. Upenieks tika ievēlēts Valmieras novada domē no apvienības “Jaunā Vienotība” saraksta. 2025. gadā J. Upenieks kļuva par Finanšu ministrijas parlamentāro sekretāru, stājoties Karinas Plokas vietā, kura kļuva par Ministru prezidentes parlamentāro sekretāri. Valmieras novada domē ievēlēts arī 2025. gada pašvaldību vēlēšanās no partijas "Valmierai un Vidzemei", kurā iesaistījās arī "Vienotības" pārstāvji.

 Atsauces 

 Ārējās saites 

 CVK profils
 Saeimas profils

Kategorija:1988. gadā dzimušie
Kategorija:11. Saeimas deputāti
Kategorija:12. Saeimas deputāti
Kategorija:Rīgas Ekonomikas augstskolas absolventi
Kategorija:Valmierā dzimušie
Kategorija:Valmieras Viestura vidusskolas absolventi